Difference Between Bein Adam l’Makon and Bein Adam l’Chaveiro

1. **תלמוד בבלי מסכת יבמות דף סב עמוד ב**

ר"ע אומר: למד תורה בילדותו - ילמוד תורה בזקנותו, היו לו תלמידים בילדותו - יהיו לו תלמידים בזקנותו, שנא': בבקר זרע את זרעך וגו'. **אמרו: שנים עשר אלף זוגים תלמידים היו לו לרבי עקיבא, מגבת עד אנטיפרס, וכולן מתו בפרק אחד מפני שלא נהגו כבוד זה לזה**, והיה העולם שמם, עד שבא ר"ע אצל רבותינו שבדרום, ושנאה להם ר"מ ור' יהודה ור' יוסי ורבי שמעון ורבי אלעזר בן שמוע, והם הם העמידו תורה אותה שעה. תנא: כולם מתו מפסח ועד עצרת

ב' סוגי מצוות:

1. **רמב"ן שמות פרשת יתרו פרק כ**

והנה עשרת הדברות חמשה בכבוד הבורא וחמשה לטובת האדם

כוונה:

1. **ילקוט יוסף קצוש"ע יורה דעה סימן רמ - הלכות כיבוד אב ואם - פרק א - גדרי המצוה**

 יג. המקיים מצות כיבוד אב ואם יש אומרים ש**אינו צריך לכוין לשם מצוה, דאף דקיימא לן דמצוות צריכות כוונה, מכל מקום במצוות שבין אדם לחבירו מצוות אינן צריכות כוונה**. ויש חולקים ואומרים שמצות כיבוד אב ואם היא גם מצוה שבין אדם למקום, וצריך לכוין בה לשם מצוה. וכיון שכאן אפשר להחמיר בנקל, טוב ונכון לכוין בעת שמקיים מצות כיבוד אב ואם, שעושה כן לשם מצוה. [ילקו"י על הלכות כיבוד אב ואם פ"א סי"ג]

 יד. **הנמצא במקום שיש בו ריח רע**, ונזדמן לידו לקיים מצות כיבוד אב ואם, יקיים המצוה בלא כוונה, מאחר שאי אפשר לכוין לשם מצוה במקומות המטונפים, ובפרט שיש אומרים דמצות כיבוד אב ואם היא מצוה שבין אדם לחבירו שאין צריך לכוין בה לשם מצוה. [ילקו"י על הלכות כיבוד אב ואם מהדורת תשס"א, פ"א סי"ד עמוד קע. ובמהדו' תשס"ה עמ' קב]

מחילה:

1. **תלמוד בבלי מסכת יומא דף פה עמוד ב**

עבירות שבין אדם למקום - יום הכפורים מכפר, עבירות שבין אדם לחבירו - אין יום הכפורים מכפר, עד שירצה את חבירו

מפרסם חטא ברבים:

1. **רמב"ם הלכות דעות פרק ו**

הלכה ח

**המוכיח את חבירו תחלה לא ידבר לו קשות** עד שיכלימנו שנאמר ולא תשא עליו חטא, כך אמרו חכמים יכול אתה מוכיחו ופניו משתנות ת"ל ולא תשא עליו חטא, מכאן שאסור לאדם להכלים את ישראל וכל שכן ברבים, אע"פ שהמכלים את חבירו אינו לוקה עליו עון גדול הוא, כך אמרו חכמים **המלבין פני חבירו ברבים אין לו חלק לעולם הבא, לפיכך צריך אדם להזהר שלא לבייש חבירו ברבים** בין קטן בין גדול, ולא יקרא לו בשם שהוא בוש ממנו, ולא יספר לפניו דבר שהוא בוש ממנו,

**במה דברים אמורים בדברים שבין אדם לחבירו, אבל בדברי שמים אם לא חזר בו בסתר מכלימין אותו ברבים ומפרסמים חטאו ומחרפים אותו בפניו ומבזין ומקללין אותו עד שיחזור למוטב כמו שעשו כל הנביאים בישראל.**

אונס רחמנא פטריה:

1. **אתוון דאורייתא כלל יג**

בו יבואר **מי שאנוס מלקיים מ"ע אם האונס פוטרו לגמרי א"ד מחויב הוא אלא שאין יכול לקיים חיובו**:

 בש"ס ב"ק דצ"ד ע"ב מעשה באדם אחד (גזלן) שביקש לעשות תשובה אמרה לו אשתו ריקה אם אתה עושה תשובה אפי' אבנט אינו שלך ונמנע ולא עשה תשובה באותה שעה אמרו הגזלנין ומלוי ריבית שהחזיר' אין מקבלין מהם והמקבל מהם אין רוח חכמים נוחה הימנו וכו' ת"ש הרועים והגבאין והמוכסין תשובתן קשה (שגזלו הרבים ואינם יודעים למי לחזור) ומחזירין למכירין (למי שמכיר שגזל אותו) אמרי מחזרין ואין מקבלין מהם ואלא למה מחזירין לצאת ידי שמים. אי הכי אמאי תשובתן קשה וכו' עכ"ל הגמ' ולכאורה מאי פריך הרי עכ"פ לענין לצי"ש תשובתן קשה ונלענ"ד לפרש ואציע דברי התוס' בגיטין דמ"א ע"א סוגי' דח"ע וחב"ח שכתבו דלכך נקט במתני' דהתם עשה דשבת ולא עשה דפרו ורבו משום דעשה דשבת עדיפא אבל משום עשה דפרו ורבו לא היינו כופין לרבו לשחררו כיון דהעבד פטור ממנה דאנוס הוא עכ"ד עש"ה והנה גם זה צריך הבנה דכיון דהאונס פוטרו א"כ מה לי עשה עדיפא או עשה סתמא הרי בשניהם אנוס הוא ופטור משניהם מן הדין ונלענ"ד דהנה הא דאונס רחמנא פטרי' ילפי' מולנערה לא תעשה דבר וזהו אך בעונש לאו אבל שיועיל האונס לפטור מקיום עשה זה לא מצינו דנהי דלכאורה אין נ"מ אי חייב או לא דסוף סוף הא אנוס הוא ואין יכול לקיים עכ"ז אחרי העיון ימצאו כמה נפקותות בזה אי ע"י מה שהוא אנוס פטור לגמרי או שהוא חייב באמת אלא שאין יכול לקיים חיובו:

 והנה מצינו בזה מחלוקת בין הדרישה והט"ז בנאנס ולא הי' יכול להתפלל תפלה אחת אם חייב להשלימה בזמן התפלה השני' או לאו עיין היטב בט"ז או"ח סי' ק"ח ס"ק א' דפליגי בהדיא בזה אם האונס פוטרו לגמרי ולא שייך השלמה כיון שלא הי' מחויב כלל בשעתו או דילמא מחויב הי' אלא שלא הי' יכול לקיים וע"כ כשיכול אח"כ שפיר חייב להשלים עש"ה ונלענ"ד דיש להכריע פשר דבר בפלוגתא זאת **דיש ב' מיני מצוות א' מצוות שבין אדם למקום לבד ובזה הסברא נותנת דאין הקב"ה בא בטרוניא עם בריותיו ומחייב אך את מי שיכול לקיים המצוה ואנוס אינו מחויב כלל שאין הקב"ה מבקש מהאדם רק מה שביכולתו ב' מצוות שבין אדם לחבירו כמו עשיית מעקה ופריעת ב"ח וכדומה דהוא מצד תועלת חבירו ובוודאי לא נאמר בכמו זה דאם הוא אנוס ואין יכול לעשות מעקה שאין הדבר בעצמותו וצריך להיות דוודאי נצרך ונצרך הוא** וכן בע"ח בוודאי חייב הוא לפרוע חובו ועליו לשלם ממון חבירו אלא שאנוס הוא ואינו יכול לקיים חיובו משא"כ במצוה שבין אדם למקום לבד דכל עיקר החיוב הוא אך מצד רצונו ית' בלבד שרצה שנעשה הדבר ההוא ואנחנו מחויבים לעשות רצונו ית' ומצוותיו ע"כ על אנוס אין חיוב כלל ואין בו עניין המצוה כלל שהקב"ה רוצה רק ממי שיכול לקיים ולא ממי שאין ביכולתו לקיים ודו"ק היטב בסברא זאת:

ספק דאורייתא לחומרא:

1. **שו"ת ישועות מלכו ליקוטי שו"ת סימן ב**

ב"ה יום ה' ר"ח שבט תרל"ב לפ"ק. שלום וכ"ט לכבוד ידידי הרב הגאון המפורסם ערוגת הבושם כש"ת מו"ה דוד דוב נ"י הגאבד"ק לאסק יצ"ו.

 אחדשה"ט מכתבו הנכבד הגיעני בלילה זו והנה אשר כתב ע"ד מש"כ בספרי בס"א סק"ב ע"ד הרא"ה **בס' החינוך פ' תצא שכתב דמצות ולו תהי' לאשה דמוש"ר =דמוציא שם רע= נוהג גם בזה"ז** והוא תמוה דהא לא רצה לחייבה מיתה דליכא סמוכין וע"ז כתבתי דהרא"ה אזיל בשי' התוס' כתובות דגם כשאין חיוב מיתה יש דין מוש"ר, וכ"ת כתב דקשה לעמוס כן בדברי הרא"ה דהא כתב דמלקות וק' סלע א"נ אלא בפני הבית ולדעת התוס' הא גם קנס דק' סלע א"צ בפני הבית רק ג' סמוכין, ואני תמה הלא כמו כן כתב הרא"ה במצוה תקנ"ז גבי מ"ע דאונס שאין דנין דין קנס דאונס אלא בפני הבית, והא ודאי דהקנס דאונס נוהג אף שלא בפני הבית אלא בפני ג' סמוכין אלא ע"כ דלאו דוקא קאמר אלא שהכונה שא"נ בזה"ז דליכא סמוכין כש"כ שי"ל כן בכוונתו במוש"ר, כש"כ לפי מה שביארתי בחי' סי' ב' ס"ק א' דגם מלקות אינו נוהג אלא בפני הבית:

 והנה כ"ת כתב דמס"ל להרא"ה אי כדעת התוס' וסייעתם דא"צ חיוב מיתה אי כדעת החולקים, לכן גבי ל"ת לאשה מספיקא צריך לכונסה משא"כ גבי חיוב מלקות וק' סלע דאינו מחויב מספק, והנה הדבר דחוק להעמיס כן בכוונת החינוך, גם מה דפשיטא לי' לכ"ת בס' מ"ע דלו תהי' לאשה דספיקא להחמיר, אמת שכן תפס במושלם הרב מל"מ בפ"ג מה' נערה בתולה שעל מש"כ הרמב"ם ז"ל בהוציא ש"ר על נשואי ראשונה פטור ממלקות ואם רצה לגרשה מגרשה כתב להקשות כיון דהיא איבעי' דלא איפשטא ספיקא להחמיר, **אבל אין דבריו מוכרחין כלל שנראה דלא אמרינן ספיקא דאורייתא להחמיר אלא במצות שבין אדם למקום אבל במצות שבין אדם לחבירו** כמו בשיעבוד נכסים ספיקו להקל כש"כ בשיעבוד גופו ואין כופין מס' אדם לדור ולבעול את אשתו השנואה לו, ומה"ט באנס אשה ספק נערה או ס' בתולה פטור לכונסה ולא אמרינן ספיקו להחמיר דמה לי שיעבוד גופו או שיעבוד נכסים, וגם בצדקה לדעת הרמב"ן והרשב"א להחמיר בספק היינו משום דכתיב קרא צדק משלך ותן לו ול"מ =ולא מיבעיא= לדעת ר"ת וסייעתו דס"ל במתנה ע"מ שאין לך עלי עונה תנאו קיים דג"ז דבר שבממון א"כ הה"ד לענין ספק דמצות ולו תהי' לאשה, וגם לדעת הרמז"ל דס"ל במתנה ע"מ שאין לך עלי עונה תנאו בטל דאין זה כדבר שבממון היינו ברוצה לקיימה וא"ר לגרשה בזה בכל שעתא גורם לה צער שעגונה מחמתו אבל כשרוצה לגרשה והיא א"ר =אינה רוצה= לפי שהוא משועבד לה דבר ברור שזה ככל שיעבוד דדינו כממון וספיקו לקולא, והאי דפ"ק דקידושין י"ט גבי ייעוד התם טעמא אחרינא איכא, תדע דאל"כ תקשה לדעת ר"ת אלא דהתם האב מתנה שלא מדעת הבת, וכבר הארכתי בזה בחי' לא"ע:

כופין על המצוות:

1. **שו"ת עמק הלכה חלק ב סימן ז**

שלמא רבא משמיא לגברא רבא ויקירא הרב הגאון המפורסם סיני ועוקר הרים וכו' כש"ת הרא"נ שווארץ שליט"א (ז"ל) האבד"ק בלטימור

 אחדשת"ה כמשפט, יקרתו הגיעני. ועד"ת שהעיר כהדר"ג על מה שכתבתי בספרי עמק הלכה ח"א סי' מ"ה, דהא דקיי"ל (כתובות פ"ו וחולין קל"ב) **דמצות עשה כופין עד שתצא נפשו, זה דוקא באנשים, אבל בנשים אין כופין**, והוכחתי זה, מהא דנקט בברייתא שם, סוכה איני עושה לולב איני נוטל, ולא נקט נמי מצה איני אוכל, ומוכח דבנשים אין כופין, ולכך נקט רק הני מצות עשה דליתניהו בנשים, דהוי מ"ע שהזמן גרמא, אבל מצה דנשים חייבות לא פסיקא ליה למיתני דכופין. וע"ז העיר כהדר"ג, מהא דפריך הש"ס כתובות הנ"ל, לר' פפא דפריעת חוב מצוה, אי אמר לא ניחא לי ליעביד מצוה מאי, ומשני כדתניא סוכה איני עושה וכו' כופין אותו עד תצא נפשו, והשתא אכתי יקשה, בנשים מאי, אי תאמר דלא ניחא לה למיעבד מצוה, הרי לא נוכל לכופה לפרוע את החוב עכתו"ד.

 הנה בספרי שם בארתי **ענין הכפיה שכופין על מצות עשה, שהוא מטעם ערבות,** דכמו שערב יכול לכוף ללוה לשלם כדי שלא יפסיד הוא ממונו, כן גם במצות עשה יכולים אנו לכופו, כדי שלא נפסיד על ידו, כיון דכל ישראל ערבים זה לזה**, ובנשים דליכא ערבות**, כמ"ש הרא"ש ברכות דף כ' ובתשובות מוצל מאש, דגם אנשים אינם עריבים בעד נשים, ע"כ אין אנו רשאין לכופה, דהא לא חב לאחרינא, **אכן זה שייך רק לענין מצוה עשה שבין אדם למקום, אבל במ"ע שבין אדם לחבירו, כמו פריעת חוב או נזיקין שחב לאחריני, פשיטא שכופין גם לנשים, אעפ"י שאין אנו עריבין בעדן**.

תיקון המדינה ע"י מלך:

1. **רמב"ם הלכות מלכים פרק ג**

הלכה י

כל ההורג נפשות שלא בראיה ברורה, או בלא התראה, אפילו בעד אחד, או שונא שהרג בשגגה, **יש למלך רשות להרגו ולתקן העולם כפי מה שהשעה צריכה**, והורג רבים ביום אחד ותולה ומניחן תלויים ימים רבים להטיל אימה ולשבר יד רשעי העולם.

1. **אור שמח הלכות מלכים פרק ג**

[י] כל ההורגים נפשות שלא בראיה ברורה או בלא התראה אפילו בעד אחד כו' רשות כו':

 כן כתב רבינו גם בהלכות רוצח פ"ב, אפילו שוכר הורג להרוג חבירו, או ששלח עבדיו כו' או הניחו כפות לפני ארי, בכ"ז יש רשות וכו' לתקן העולם עיי"ש. ולמדנו חדשות, ד**כמו דלסנהדרין בזמן הבית היה רשות להרוג ולענוש מפני** הוראת שעה, כמש"כ רבינו בפרק כ"ד מסנהדרין הלכה ד', **רק ששם כתב לעשות סיג לתורה**, **וכאן יש למלכי בית דוד רשות לתקן העולם, והיינו דוקא לרוצח, אבל בענינים שבין אדם למקום, כמו בהטיח את אשתו תחת תאנה (יבמות צ' ע"ב) או רכב על סוס בשבת, שזה אינו נוגע לתקון המדינה כלל, אין זה שייך למלכי ב"ד, רק לסנהדרין, וברור**.

לפני עור:

1. **קובץ שעורים פסחים אות צה**

צה) [דף כב ע"ב] שם בגמרא. מניין שלא יושיט אבמה"ח לבני נח, ת"ל לפני עור וגו'. והנה מהך קרא ילפינן נמי דאסור ליתן עצה שאינו הוגנת לו, וכתב במנחת חינוך, דגם האיסור הזה שייך בנכרי כמו במאכילו דבר איסור, והנה צריך להבין דמ"ש לאו דלפ"ע מכל הלאוין, שאינן נוהגין בנכרי, כמו לא תגנוב ולא תגזול, שאפי' למ"ד גזל עכו"ם אסור, ילפינן ליה מקראי אחריני, וכן לא תרצח, **וצ"ל דלענין להאכיל דבר האסור שקפידת התורה היתה שלא יעשה איסור ע"י ישראל וה"נ במושיט אבמה"ח לנכרי נעשה איסור ע"י המושיט, אבל במיעץ עצה שאינו הוגנת הוי כמו כל האיסורין שבין אדם לחבירו שאינן נוהגין בנכרי.**

דברים שבלב:

1. **בית הבחירה (מאירי) מסכת פסחים דף לא עמוד ב**

אמר המאירי חמץ שנפל עליו מפולת ר"ל קודם הפסח הרי הוא כמבוער אחר שאין דעתו לפנותו ואין צריך לפקח עליו את הגל ו**בגמ' הצריכוהו לבטלו בלבו** שאם לא יבטלנו נמצא עובר בבל יטמין או שמא יתפקח הגל במועד ויעבור בבל יראה **וביטול בלבו יש מערערים עליו מצד דברים שבלב** **ומפרשים** בו שיוציא בשפתיו **ולא אמרו בלבו אלא ללמד שאינו צריך להשמיע לאזניו**

ו**אין צורך לפירוש זה שכל שבין אדם למקום רחמנא לבא בעי**

עוסק במצוה:

1. **שדי חמד חלק ד ע-מה ד"ה ומי שעוסק (עמוד 435)**

אין שליח לדבר עבירה:

שכר:

1. **פירוש המשנה לרמב"ם מסכת פאה פרק א**

אם קיים האדם המצות המיוחדות לו בעצמו במה שבינו לבין בוראו יש לו על זה שכר יגמלהו ה' על כך לעולם הבא כמו שנבאר בפרק חלק. ואם קיים האדם המצות התלויות בתקינות יחסי בני אדם זה עם זה יש לו על זה שכר לעולם הבא על קיימו המצוה, וישיג תועלת בעולם הזה להתנהגותו התנהגות טובה עם בני אדם, לפי שאם הלך בדרך זו והלך זולתו בה יהנה גם הוא מאותה תועלת. וכל המצות שבין אדם לחברו נכללים בכלל גמילות חסדים, התבונן בהם תמצאם. הלא תראה שהלל הזקן כשאמר לו הגוי למדני תורה על רגל אחת אמר לו דעלך ביש לחברך לא תעביד, וכשתחקור זאת תמצא תלמוד תורה שקול כנגד כולם, כי בתלמוד תורה ידע האדם את כל זה כמו שביארנו בהקדמה שהתלמוד מביא לידי מעשה.